Cephenniini

Cephenniini (Scydmaeninae) er en gruppe av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur.


== Utseende ==
Knøttsmå til små biller (0,5 - 3,5 mm), som oftest forholdsvis slanke og blanke, nakne eller med oppstående hår. Denne gruppen kjennes vanligvis lett fra andre perlebiller på at pronotum er forholdsvis stort og bredt, vanligvis tydelig bredere enn dekkvingene. Hodet er lite og mer eller mindre rundt, og skilt fra brystet med en tydelig "hals". Fasettøynene er små og utstående med ganske få fasetter, noen arter mangler fasettøyne. Antennene er ganske lange og kraftige, trådformede eller svakt kølleformede, og består av 11 ledd. Palpene er ofte forholdsvis lange og kølleformede. Brystskjoldet (pronotum) er vanligvis omtrent så langt som bredt og mye smalere enn dekkvingene. Ofte har det en tverr-rekke av dype groper nær roten. Dekkvingene dekker vanligvis hele bakkroppen. De er ofte ovale på form og bredest omkring midten. Hos mange arter har de noen dype groper ved roten. Beina er forholdsvis lange med fortykkede lår, ellers slanke. Fremlåret er ofte kledt med "sugekopper" som hjelper dem holde fast på byttet. Føttene er fem-leddete.


== Levevis ==
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.


== Fossile arter ==
På grunn av sin beskjedne kroppsstørrelse blir disse billene lett bevart i rav. Det er derfor kjent relativt mange fossile arter i denne gruppen, og gruppens evolusjonære historie er bedre dokumentert enn de fleste andre biller.


== Systematisk inndeling ==

Ordenen biller, Coleoptera
Underordenen Polyphaga
Overfamilien åtsel- og rovbiller, Staphylinoidea
Familien kortvinger, Staphylinidae Latreille, 1802
Underfamilien perlebiller, Scydmaeninae Leach, 1815
Gruppe Cephenniitae Reitter, 1882
Stammen Cephenniini Reitter, 1882
Slekten Cephazteca Jałoszyński, 2011 - 5 arter
Slekten Cephennium Müller & Kunze, 1822 - ca. 170 arter
Slekten Cephennococcus Jałoszyński, 2011  - 5 arter
Slekten Cephennodes Reitter, 1884 - ca. 200 arter
Slekten Cephennomicrus Reitter, 1907 - ca. 100 arter
Slekten Cephennula  Jałoszyński, 2008  - 16 arter
Slekten Clavomicrus Jałoszyński, 2019 - én art, Filippinene
Slekten Etelea Csiki, 1909 - to arter
Slekten Eutheimorphus Franz & Löbl, 1990 - én art, Borneo
Slekten Foveomicrus Jałoszyński, 2020  - én art, India
Slekten Furcodes Jałoszyński, 2012  - to arter
Slekten Hlavaciellus Jałoszyński, 2006  - 21 arter
Slekten Indomicrus Jałoszyński, 2020 - én art, India
Slekten Lathomicrus Jałoszyński, 2010  - tre arter, Borneo og Sumatra
Slekten Monstrophennium Jałoszyński, 2012 - én art
Slekten Nanophthalmus Motschulsky, 1851 - 12 arter
Slekten Paracephennium O'Keefe, 1999  - 8 arter
Slekten Pomphopsilla Jałoszyński, 2011 - 7 arter
Slekten Pseudocephennium Reitter, 1883 - 10 arter
Slekten Shyri Jałoszyński, 2012 - 4 arter
Slekten Trichokrater  Jałoszyński, 2011 - én art
Slekten Trurlia  Jałoszyński, 2009 - 6 arter
Slekten †Praphennium  Jałoszyński, 2018 - én fossil art


== Referanser ==


== Eksterne lenker ==
(en) Cephenniini – oversikt og omtale av artene i WORMS-databasen 
(no) Cephenniini hos Artsdatabanken 
(en) Cephenniini hos Fauna Europaea 
(en) Cephenniini hos Fossilworks 
(en) Kategori:Cephenniini – bilder, video eller lyd på Wikimedia Commons 
Cephenniini – detaljert informasjon på Wikispecies